CELEX: 62017TN0659
Language: et
Date: 2017-09-28 00:00:00
Title: Kohtuasi T-659/17: 28. septembril 2017 esitatud hagi – Vallina Fonseca versus Ühtne Kriisilahendusnõukogu

11.12.2017   
            
            
               ET
            
            
               Euroopa Liidu Teataja
            
            
               C 424/42
            
         28. septembril 2017 esitatud hagi – Vallina Fonseca versus Ühtne Kriisilahendusnõukogu
   (Kohtuasi T-659/17)
   (2017/C 424/61)
   Kohtumenetluse keel: hispaania
   
      Pooled
   
   
      Hageja: José Antonio Vallina Fonseca (Madrid, Hispaania) (esindajad: advokaadid R. Vallina Hoset ja A. Sellés Marco)
   
      Kostja: Ühtne Kriisilahendusnõukogu
   
      Nõuded
   
   Hageja palub Üldkohtul:
   
               —
            
            
               tunnistada Ühtse Kriisilahendusnõukogu lepinguvälist vastutust ja kohustada viimast hüvitama kahju, mis tekkis José Antonio Vallina Fonsecale kõigist Ühtse Kriisilahendusnõukogu tegudest ja tegemata jätmistest, mis võtsid hagejalt BANCO POPULAR ESPAÑOL, S.A võlakirjad ja väärtpaberid, mis talle kuulusid;
            
         
               —
            
            
               mõista Ühtselt Kriisilahendusnõukogult hagejale välja 50 000 eurot tekkinud kahju hüvitamiseks („sissenõutav summa“);
            
         
               —
            
            
               nõustuda suurendama sissenõutavat summat tasandusintressi võra alates 7. juunist 2017 kuni käesolevat asja lahendava kohtuotsuse kuulutamiseni;
            
         
               —
            
            
               nõustuda suurendama sissenõutavat summat viivise võrra, mida arvestatakse alates käesolevas asjas kohtuotsuse kuulutamisest kuni sissenõutava summa tervikuna maksmiseni, EKP poolt peamiste refinantseerimistehingute puhul aluseks võetavas intressimääras, millele lisandub kaks protsendipunkti.
            
         
      Väited ja peamised argumendid
   
   Oma hagi põhjenduseks esitab hageja neli väidet:
   
               1.
            
            
               Esimene väide, et Ühtse Kriisilahendusnõukogu 7. juuni 2017. aasta otsus SRB/EES/2017/08, milles võetakse vastu Banco Popular Español, S.A kriisilahendusskeem, rikub põhimõtet nemo auditur turpitudinem opropiam allegans ja määruse nr 806/2014 artiklit 88, kuna võetakse vastu Banco Populari ja tema aktsionäre kahjustav akt kriisi tõttu, mille Ühtne Kriisilahenduskomisjon on tekitanud.
            
         
               2.
            
            
               Teine väide, et kriisilahendusskeemi vastu võttes rikkus Ühtne Kriisilahendusnõukogu hoolsuskohustust, ELTL artikli 296 järgset hea halduse põhimõtet, omavoli lubamatuse põhimõtet ja põhimõtet nemo auditur turpitudinem suam allegans.
               
            
         
               3.
            
            
               Kolmas väide, et on rikutud Euroopa Liidu põhiõiguste harta artikleid 17 ja 41, kuna hageja oli kohustatud loobuma oma omandiõigusest, ilma et teda oleks kas enne või pärast ära kuulatud.
            
         
               4.
            
            
               Neljas väide, et Ühtne Kriisilahendusnõukogu rikkus Euroopa Liidu põhiõiguste harta artiklit 17 ja Euroopa Liidu lepingu artiklit 54, kuna ta võttis hagejalt tema omandiõiguse vaatamata sellele, et esinesid teised vähem piiravad meetmed.